DIHOSKAN OLEH DAVID ATTENBOROUGH
Antara haiwan paling mengagumkan yang pernah wujud,
dan yang paling terkenal, tentulah dinosaur.
Tyrannosaurus rex.
Haiwan yang dapat mencetuskan imaginasi kita.
Ia haiwan jenis apa?
Bagaimana rupanya? Bagaimana ia hidup?
Kini, kajian saintifik menjawab semua persoalan itu.
Bukan tentang T. rex saja,
malah spesies lain yang turut hidup bersamanya.
Teknologi pengimejan terkini membolehkan kami mencipta semula haiwan ini.
Bumi, 66 juta tahun lalu.
Langit dipenuhi dinosaur berterbangan.
Dalam laut, reptilia gergasi mengawasi dasar.
Di darat pula, setiap jenis dinosaur
bergelut untuk meneruskan hidup.
Kini, kita tahu banyak perkara tentang dunia yang dikuasai dinosaur.
Inilah kisah tentangnya.
Hutan
Hutan di Amerika Selatan mempunyai beberapa pokok tertinggi di dunia.
Ia boleh tumbuh setinggi melebihi 91.44 meter.
Tapi di sini pun, ada dinosaur juga.
Dinosaur yang memakan tumbuhan.
Ini Austroposeidon.
Ia sepanjang 24.38 meter.
Selera makannya juga amat besar.
Giginya bukan digunakan untuk mengunyah,
tapi untuk memotong.
Sekawan Austroposeidon sebegini boleh memakan 9 tan metrik tumbuhan setiap hari.
Ia sukakan daun muda yang lembut yang tumbuh di hujung ranting.
Tapi jika terjumpa pokok yang lebih tinggi daripadanya,
ia takkan biarkan saja.
Ia menggunakan beratnya serta tulang dada setebal 20.32 sentimeter
untuk menolak pokok itu.
Berjaya.
Tapi kehidupan di hutan amat mencabar.
Terutamanya apabila terdapat ruang baharu.
Tumbuhan berlumba merebut cahaya…
dan menggunakan pelbagai cara untuk mendapat kelebihan.
Tak lama kemudian, jarak antara kanopi mula rapat.
Lebih tiga suku kawasan darat di dunia diliputi tumbuhan dan pokok.
Planet prasejarah ini merupakan planet hijau.
Pelbagai spesies dinosaur tinggal di hutan.
Triceratops, antara spesies terbesar di Amerika Utara.
Panjangnya boleh mencecah 7.92 meter.
Ropol besar pada kepalanya berfungsi sebagai pelindung semasa berlawan.
Tapi tumbuhan pun ada cara mempertahankan diri.
Toksin beracun.
Ia amat berbahaya bagi anak Triceratops.
Berat si anak ini cuma 1/50 daripada berat ibunya.
Toksin tumbuhan boleh membuatkannya jatuh sakit.
Tapi Triceratops dapat rawat racun ini menggunakan satu cara.
Ia menggunakan penawar.
Satu sumber penawar itu terdapat dalam gua yang ia sentiasa kunjungi.
Namun, si anak ini tak pernah masuk ke gua ini.
Ia perlu mencari jalan di sepanjang laluan
yang telah terhakis selama lebih beribu tahun akibat sungai bawah tanah.
Keadaan di dalam gua teramat gelap.
Ia tak nampak apa-apa.
Si anak tak boleh terpisah daripada ahli keluarganya.
Tapi tak boleh terlalu rapat.
Jika tersalah belok, boleh memudaratkan.
Akhirnya, kawanan Triceratops ini tiba di destinasinya.
Inilah penawarnya, sejenis tanah liat istimewa.
Ia dikenali sebagai jenut tanah liat dan tempat ini sering dikunjungi.
Tapi, tak cukup seekor.
Mana anaknya?
Si anak bernasib baik.
Setelah memakan tanah liat itu,
ia pun terlindung daripada racun yang terdapat dalam daun yang dimakan.
Selepas ini, semua Triceratops akan kembali ke hutan dan cahaya matahari.
Malah, tak banyak sinaran cahaya matahari
yang dapat mencapai bahagian lantai hutan tebal ini.
Di Patagonia,
hutan tebal merangkumi keluasan sehingga beratus-ratus kilometer.
Tapi kadangkala, terdapat ruang kosong misteri, seperti ini.
Ia dilakukan Carnotaurus jantan seberat 1.8 tan metrik dan setinggi 3.6 meter.
Carnotaurus ini ambil masa lama untuk mengosongkan ruang ini.
Ia perlu tumpukan perhatian sepenuhnya supaya ruang itu kekal kemas.
Inilah "pentas" untuk menarik perhatian Carnotaurus betina.
Semua dah siap. "Pengumuman" pun dibuat.
Ngaumannya bernada rendah
dan bergerak lebih jauh merentasi hutan tebal ini,
berbanding ngauman nada tinggi.
Akhirnya, seekor Carnotaurus betina datang.
Ia lebih besar dan kuat daripada Carnotaurus jantan.
Kini, si jantan perlu buatkan si betina kagum.
Si jantan cuma ada satu peluang saja.
Si betina melihat dengan berhati-hati.
Jika mahu menarik minat si betina,
si jantan perlu lakukan dengan cara yang luar biasa.
Carnotaurus jantan tiada tanduk besar dan ekor menakjubkan.
Tapi ia ada sepasang lengan kecil yang tiada guna.
Kedua-dua lengan mempunyai sendi lesung pada dasarnya
yang membolehkan Carnotaurus jantan menggerakkannya.
Gagal hari ini.
Bagaimana mahu berjaya? Entahlah.
Buat masa ini, ia perlu sambung kutip sampah.
Ini Asia Timur.
Di hutan pergunungan ini, musim luruh tiba awal.
Pada waktu inilah, kebanyakan pokok berbuah.
Antara buah paling berharga ialah buah pokok Ginkgo.
Ia satu bonanza buat dinosaur yang bergelar Corythoraptors.
Walaupun berbulu, Corythoraptors tak boleh terbang.
Sekumpulan Corythoraptors ini telah temui banyak buah yang gugur.
Tapi jika berkumpul sebegini, boleh menarik perhatian yang tak diingini.
Qianzhousaurus, pemangsa paling digeruni di hutan-hutan di Asia.
Ini Qianzhousaurus betina, sepanjang lebih 9.14 meter.
Jika mahu tangkap seekor Corythoraptor, ia perlu pergi dekat.
Tak banyak ruang tersembunyi di sini.
Tapi mangsanya masih belum sedar kehadirannya.
Ia gagal.
Tapi, kebanyakan masanya,
ia gagal dalam kebanyakan pemburuan sepanjang hidupnya.
Angin bermusim semakin kencang,
membuatkan daun kebanyakan pokok di hutan sederhana ini mula gugur.
Musim sejuk mendatangkan cabaran.
Tapi, ribut memberikan satu peluang ringkas buat para pemburu.
Ia mencuba lagi.
Suasana kelam dan angin kencang mengaburi kehadirannya.
Ganjaran seberat 36.29 kilogram.
Ia amat berharga memandangkan musim sejuk semakin hampir.
Di hutan di Amerika Utara,
terdapat satu lagi masalah tahunan buat penghuni di sini.
Kebakaran akibat panahan petir.
Api yang merebak membuatkan suhu meningkat kepada lebih 1,093 darjah Celsius.
Api kebakaran menjulang beberapa ratus meter ke udara.
Kebanyakan haiwan melarikan diri.
Tapi Edmontosaurus ini perlu menjaga keluarganya.
Ia tak meninggalkan keluarganya.
Kini, Edmontosaurus ini perlu berlindung sehingga api terpadam.
Keadaan mungkin nampak amat teruk.
Tapi ajaibnya, sesetengah tumbuhan perlu dibakar
bagi melengkapkan kitaran hidupnya.
Haba panas diperlukan untuk membuka kon pokok pain…
dan membebaskan benihnya.
Setelah beberapa jam api terpadam,
haiwan-haiwan mula kembali.
Antara haiwan pertama ialah kumbang.
Ia mula bertelur.
Setelah menetas, larva terlebih dahulu dapat makan
bekalan kayu mati yang banyak.
Atrociraptor ini bijak mencari peluang.
Ia cepat kembali kerana ada makanan.
Selain kerana makanan, ada sebab lain juga.
Asap bertindak sebagai racun serangga…
dan dapat membantu haiwan menghalau parasit.
Tapi, ia perlu berhati-hati.
Ankylosaur seberat 1.8 tan metrik.
Ia juga mencari makanan yang sesuai selepas kebakaran.
Arang.
Ia bergabung dengan kebanyakan toksin tumbuhan dalam perut dan meneutralkannya.
Edmontosaurus betina meninggalkan hutan.
Walaupun berbahaya, ia dapat bawa kedua-dua anaknya ke tempat selamat.
Edmontosaurus perlu mencari hutan baharu sementara tumbuhan tumbuh semula.
Pokok-pokok tidak kekal lama walaupun di hutan yang jarang berlaku kebakaran.
Selepas pokok mati, ia menjadi makanan buat organisme yang berbeza.
Pada waktu malam, sesetengah organisme itu muncul dan nampak menyeramkan.
Di lantai hutan…
kulat muncul…
dan mula bercahaya.
Ia menghasilkan cahaya melalui tindak balas kimia dalam tisunya.
Tapi, sebab ia bercahaya ialah satu misteri.
Mungkin kerana cahaya dapat menarik serangga,
yang kemudian membantu menyebarkan spora kulat ini.
Di Asia Tengah,
waktu malam di hutan diselubungi bunyian pelik.
Sauropods gergasi sedang tidur.
Dalam kepala dan lehernya terdapat pundi udara
yang mengurangkan berat serta menguatkan bunyi dengkurannya.
Tapi, bukan semua hidupan sedang tidur.
Bagi hidupan lebih kecil, keluar malam lebih selamat berbanding siang.
Therizinosaurus ini baru menetas enam bulan lalu.
Panjangnya tak sampai 91 sentimeter, dan saiznya cuma 1/10 daripada saiz dewasa.
Walaupun kukunya nampak seperti belati, fungsinya lebih sebagai pencedok…
kerana Therizinosaurus suka makan tumbuhan.
Tapi, di hutan ini ada pelbagai jenis makanan yang tersembunyi.
Madu.
Madu yang menitik daripada sarang lebah di atas pokok.
Biasanya, lebah membina sarang di tempat tinggi untuk mengelak pemburu darat.
Tapi sarang ini lebih rendah daripada sarang lain.
Rugi jika dibiarkan saja.
Berbeza daripada kebanyakan dinosaur, anak Therizinosaurus boleh memanjat.
Tapi, ia tidaklah mahir.
Lebah yang berang menghasilkan pergerakan berombak supaya penceroboh berundur…
jika tak mahu rasakan akibatnya.
Seekor Therizinosaurus dewasa.
Ia amat besar, setinggi hampir 9.14 meter dan seberat 4.53 tan metrik.
Lebah tak dapat menghalau Therizinosaurus ini.
Akhirnya, ganjaran.
Serta beberapa sengatan.
Walaupun siang, suasana masih gelap di lapisan bawah hutan tebal ini,
seperti hutan di Eropah ini.
Amat sukar mahu bezakan haiwan di sini.
Tapi, ia ada di merata tempat.
Telmatosaurus jarang memunculkan diri.
Satu lagi haiwan yang juga jarang dilihat…
Zalmoxes.
Spesies terakhir baka dinosaur purba.
Hutan ini antara beberapa habitat yang masih wujud buat spesies ini.
Anak Zalmoxes setinggi 17 sentimeter sentiasa menjadi snek ringan pemangsa.
Tapi snek ringan pun berbaloi dinikmati…
jadi, ia perlu berhati-hati.
Hatzegopteryx setinggi 4.57 meter.
Ia sejenis pterosaur, reptilia bersayap,
dan di sini, ia tak boleh kembangkan sayap apabila menghendap di sebalik pokok.
Hutan ini mempunyai banyak hidupan kecil dan merupakan destinasi buruan biasanya.
Ia terletak di hujung Eropah paling selatan.
Hatzegopteryx haiwan boleh terbang yang paling berat
dan di sini, ia tak dapat kembangkan sayap gergasinya
yang sepanjang lebih 9.14 meter.
Kebanyakan penghuni tetap hutan ini sering datang ke sini…
kerana tumbuhannya diselaputi tempias laut
yang menjadi sumber garam buatnya.
Di sini, sauropods boleh berjumpa, memperbaharui hubungan kekeluargaan…
dan mengawan.
Tapi bagi Hatzegopteryx, laut merupakan ruang untuk ia terbang.
Kini, sayapnya akan membawanya ke hutan lain,
dengan sumber makanan yang lebih banyak dan pelbagai
berbanding hutan lain di planet prasejarah kita.
Bagi melihat sains di sebalik kisah ini,
layari laman web Prehistoric Planet sekarang.
Terjemahan sari kata oleh Hamizah